钦定古今图书集成/明伦汇编/宫闱典/第038卷 > 太祖王皇后
## 钦定古今图书集成/明伦汇编/宫闱典/第038卷 > 太祖王皇后

按《宋史后妃传》：“孝明王皇后，邠州新平人，彰德军节
度饶第三女。孝惠崩，周显德五年，太祖为殿前都点
检，聘后为继室。后恭勤不懈，仁慈御下。周世宗赐冠
帔，封琅邪郡夫人。太祖即位，建隆元年八月，册为皇
后。常服宽衣，佐御膳，善弹筝鼓瑟，晨起诵佛书，事杜
太后得欢心。生子女三人，皆夭。乾德元年十二月崩”，
年二十二。有司上谥，翰林学士窦仪撰《哀册文》。二年
四月，葬安陵之北，神主享于别庙。太平兴国二年，祔
享太庙。